Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 1401-47/2019/10 |
| Ljubljana, 22. 8. 2019 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Stališče Vlade Republike Slovenije na ponoven poziv Varuha človekovih pravic glede upravičenosti do invalidskega nadomestila za osebe, ki imajo status invalida na podlagi Zakona o zaposlitveni rehabilitaciji in zaposlovanju invalidov – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), je Vlada Republike Slovenije na . . . seji dne . . . sprejela naslednji SKLEPVlada Republike Slovenije je sprejela stališče na ponoven poziv Varuha človekovih pravic glede upravičenosti do invalidskega nadomestila za osebe, ki imajo status invalida na podlagi Zakona o zaposlitveni rehabilitaciji in zaposlovanju invalidov, in ga pošlje Varuhu človekovih pravic.Stojan Tramtegeneralni sekretarSklep prejmejo:* Varuh človekovih pravic Republike Slovenije
* Sektor za delo delovnih teles in svetov vlade
* Ministrstvo za delo, družino, socialne zadeve in enake možnosti
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Tanja Dular, sekretarka Direktorata za invalide, vojne veterane in žrtve vojnega nasilja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**/.**II.b Manjkajoče pravice porabe bodo zagotovljene s prerazporeditvijo:**/.**II.c Načrtovana nadomestitev zmanjšanih prihodkov in povečanih odhodkov proračuna:**/. |
| **7.b Predstavitev ocene finančnih posledic pod 40.000 EUR:**Vladno gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Gradiva ni potrebno predhodno objaviti na spletni strani predlagatelja. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| Mag. Ksenija Klampferministrica |

Priloga:

* Stališče Vlade Republike Slovenije na ponoven poziv Varuha človekovih pravic glede upravičenosti do invalidskega nadomestila za osebe, ki imajo status invalida na podlagi Zakona o zaposlitveni rehabilitaciji in zaposlovanju invalidov

**Stališče Vlade Republike Slovenije na ponoven poziv Varuha človekovih pravic glede upravičenosti do invalidskega nadomestila za osebe, ki imajo status invalida po Zakonu o zaposlitveni rehabilitaciji in zaposlovanju invalidov**

Varuh človekovih pravic je v skladu s 7. členom Zakona o varuhu človekovih pravic (Uradni list RS, št. 69/17 – uradno prečiščeno besedilo) pozval Vlado Republike Slovenije (v nadaljnjem besedilu: Vlada RS), da oblikuje stališče glede upravičenosti do invalidskega nadomestila za osebe, ki imajo status invalida po Zakonu o zaposlitveni rehabilitaciji in zaposlovanju invalidov (Uradni list RS, št. 16/07– uradno prečiščeno besedilo, 87/11, 96/12 – ZPIZ-2 in 98/14; v nadaljnjem besedilu: ZZRZI). Vlada RS je oblikovala stališče junija 2019. S ponovnim dopisom 23. 7. 2019 je Varuh človekovih pravic ponovno pozval Vlado RS k obrazloženi opredelitvi do svojega stališča.

Vlada RS v nadaljnjem podaja naslednja pojasnila.

V skladu s Konvencijo o pravicah invalidov je cilj normativnega urejanja invalidske politike ustvarjanje pogojev za čim polnejše vključevanje invalidov v družbo. Temu cilju sledijo tudi zakonodajne rešitve na področju dela in zaposlovanja invalidov z namenom ustvarjanja ustreznih pogojev za njihovo zaposlitev.

V Republiki Sloveniji je več kot 30.000 oseb z odločbo o invalidnosti zaposlenih in si sami zagotavljajo preživetje zase in za svoje družine. Povečuje se tudi zaposlovanje brezposelnih invalidov. V letu 2017 se je na novo zaposlilo 3155 invalidov. K zaposlovanju invalidov zagotovo prispeva tudi kvotni sistem zaposlovanja invalidov.

Namen ZZRZI je povečanje zaposljivosti invalidov in vzpostavitev pogojev za njihovo enakovredno udeležbo na trgu dela z odstranjevanjem ovir in ustvarjanjem enakih možnosti. Vsi ukrepi in pravice, ki izhajajo iz ZZRZI, so zato usmerjeni v povečevanje zaposlitvenih možnosti. Zakon daje pravico do zaposlitvene rehabilitacije s ciljem, da se invalid usposobi za ustrezno delo, se zaposli, zaposlitev zadrži in v njej napreduje ali spremeni poklicno kariero. Prav tako ZZRZI daje pravico do vključevanja v programe socialne vključenosti, ki so namenjeni podpori in ohranjanju invalidovih delovnih sposobnosti (35. člen ZZRZI). V te programe se vključujejo invalidi, ki zaradi invalidnosti v času ocene zaposlitvenih možnosti niso zaposljivi. Iz navedenega izhaja, da je ključni cilj ZZRZI zagotoviti pogoje za zaposljivost invalidov, saj je ravno vključenost v delo in zaposlovanje eden od pomembnih elementov zagotavljanja čim polnejšega in učinkovitega sodelovanja v družbi. Ocena zaposlitvenih možnosti in izdana odločba je izkaz zmožnosti posameznika v določenem času. Zmožnosti posameznika pa se lahko spremenijo, zato 34. člen ZZRZI predvideva možnost ponovne ocene zaposlitvenih možnosti oziroma ponovno odločanje o zaposljivosti.

Iz navedenega izhaja, da odločbe o nezaposljivosti, ki jih izda Zavod Republike Slovenije za zaposlovanje, niso trajne odločbe o nezaposljivosti. S ciljem povečati zaposlitvene možnosti teh oseb ZZRZI daje možnost vključevanja v programe socialne vključenosti. Programi imajo tako socialne kot tudi delovne vsebine in so strokovno vodeni. Delovne vsebine vključujejo aktivnosti, ki so namenjene ohranjanju in razvijanju delovnih sposobnosti, pridobivanju delovne kondicije, delovnih kompetenc, vzdržljivosti in obremenljivosti uporabnikov. Socialne vsebine so namenjene pridobivanju in razvijanju socialnih spretnosti in veščin ter opolnomočenju uporabnikov in vključujejo različne aktivnosti. Razvojni center pri Univerzitetnem rehabilitacijskem inštitutu Republike Slovenije – SOČA izvaja evalvacije programov. Prehodi v zaposlitev po končanem programu socialnega vključevanja so redki, vendar dokazujejo, da se zaposlitvene možnosti teh oseb spreminjajo.

Zakon o družbenem varstvu duševno in telesno prizadetih oseb, ki je veljal do začetka letošnjega leta, je urejal položaj telesno in duševno prizadetih oseb, ki ne morejo samostojno opravljati večine ali vseh življenjskih potreb ter si zagotavljati sredstev za preživljanje. Zakon o socialnem vključevanju invalidov (Uradni list RS, št. 30/18; v nadaljnjem besedilu: ZSVI), ki je nadomestil prej navedeni zakon, prav tako ureja pravice in postopek pridobitve statusa za osebe s trajnimi prirojenimi ali pridobljenimi okvarami, ki se zaradi invalidnosti ne morejo vključevati v skupnost in ne morejo samostojno opravljati večine ali vseh življenjskih potreb in si zagotavljati sredstev za preživljanje. V 3. členu ZSVI opredeljuje, kdo je upravičen do statusa invalida po tem zakonu, pri čemer je pomemben pogoj za pridobitev statusa invalida tudi, da ne more samostojno opravljati večine ali vseh življenjskih potreb ter si zagotavljati sredstev za preživljanje. Tem osebam so zagotovljene pravice do denarnih prejemkov. Pravica do nadomestila je tako povezana s trajno omejitvijo invalida, da si lahko sam zagotavlja sredstva za preživljanje.

Osebe s težavami v duševnem zdravju so heterogena skupina z zelo različno delovno zmožnostjo. V skladu s Konvencijo o pravicah invalidov je ključni cilj ustvarjanje pogojev za čim polnejše vključevanje v družbo in ne »umikanje« določenih skupin iz vitalnih področij življenja, kot sta delo in zaposlitev ter jim omogočiti ponovno vrnitev v aktivno zaposlitev. Prav zato se urejanju pravic oseb s težavami v duševnem zdravju v zadnjem obdobju posveča še posebna pozornost. V tem obdobju intenzivno pristopamo k urejanju odprtih vprašanj na področju invalidske politike, kar dokazujejo tudi spremembe in nadgradnje obstoječih zakonodajnih rešitev.

Problematika, na katero opozarja Varuh človekovih pravic, je večplastna in široka in jo je moč razrešiti samo ob sodelovanju vladnih in nevladnih organizacij in ni samo predmet sprememb določb posamičnega zakona. Menimo, da rešitve veljavnih zakonov niso v nasprotju z Ustavo in da je cilj vseh aktivnosti in ukrepov Vlade RS usmerjen v uresničevanje Konvencije o pravicah invalidov in ustavnih pravic, ki se nanašajo na invalide.